ktoré parametre je dôležité sledovať pri porovnávaní životného poistenia?
pri životnom poistení je dôležité sledovať nasledovné parametre: rozsah poistenia, čakacie doby, karenčné doby (minimálna doba trvania liečby/pnky/hospitalizácie), výluky z poistenia, vstupný a výstupný vek do poistenia, oznamovacie povinnosti poisteného v prípade poistnej udalosti, možnosť indexácie poistenia a iné.  
nakoľko ide o obrovské kvantum informácií, s výberom sa raďťe so špecialistom na danú problematiku, ktorý má kvalitné referencie.
kvalitný finančný poradca vykonáva svoju prácu fulltime. ak ju robí len popri svojej práci, nemôže stíhať zachytávať všetky aktualizácie produktov, legislatívy a hlavne sa vám nemôže plnohodnotne venovať. druhým znakom kvality je množstvo pozitívnych referencií klientov. všímať si možno aj vydané články, videá alebo citácie v rôznych médiách, vďaka čomu sa poradcovi lepšie viete dostať do jeho hlavy a spoznať jeho uvažovanie a hodnoty. okrem toho je extrémne dôležitý aj manažment. pre klienta je dôležitá rýchlosť odpisovania na maily, rýchlosť riešenia požiadaviek klientov, dodržiavanie slova a termínov. kvalitný poradca na vás nebude nikdy tlačiť, nebude používať manipulatívne obchodné praktiky a nemá problém poslať klientovi všetky podklady dopredu transparentne elektronicky. kvalitný finančný poradca vám pomáha a pripomína sa vám aj po uzatvorení finančného produktu a tí najkvalitnejší z nich majú vybudovaný aj administatíny tím ľudí, ktorý rieši administratívu spojenú s vypracovaním zmlúv, nahlasovania poistných udalostí, zmien osobných údajov a pod.